WAT Woord van die week: SitbokArgieffoto Woord: sitbok s.nw. (mv. sitbokke) (skertsend; ongewoon) Betekenis: 1 BOBBEJAAN. (Opgeteken in Namakwaland, Noordwes, die Bosveld, die Vrystaat en in die Oos-Kaap). 2 SITBOKBILTONG: Die borde gekerfde biltong was gewis nie sitbok nie (Landbouweekblad, 12 Jun. 1981, 106). Woord: sitbokbiltong s.nw. (skertsend; ongewoon) Betekenis: Biltong van minderwaardige gehalte waarvan te kenne gegee word dat dit van bobbejaanvleis gemaak is; sin. sitbok: Dis mos pure sitbokbiltong wat jy my gegee het! (Graaff-Reinet). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.